CELEX: 62015FN0115
Language: hr
Date: 2015-08-14 00:00:00
Title: Predmet F-115/15: Tužba podnesena 14. kolovoza 2015. – ZZ protiv Komisije

28.9.2015   
            
            
               HR
            
            
               Službeni list Europske unije
            
            
               C 320/56
            
         Tužba podnesena 14. kolovoza 2015. – ZZ protiv Komisije
   (Predmet F-115/15)
   (2015/C 320/78)
   Jezik postupka: francuski
   
      Stranke
   
   
      Tužitelj: ZZ (zastupnici: N. de Montigy i J.-N. Louis, odvjetnici)
   
      Tuženik: Europska komisija
   
      Predmet i opis spora
   
   Poništenje Komisijine odluke o ograničavanju tužiteljevih mirovinskih prava i proglašenje neprimjenjivosti zaključaka voditelja uprava od 16. lipnja 2005., u dijelu u kojem ograničavaju uračunavanje tužiteljevih mirovinskih prava, i nalaganje tuženiku plaćanja tužitelju starosne mirovine na koju ima pravo.
   
      Tužbeni zahtjev tužitelja
   
   
               —
            
            
               Proglasiti neprimjenjivim zaključke voditelja uprava br. 240/05 od 16. lipnja 2005., u dijelu u kojem ograničavaju uračunavanje tužiteljevih mirovinskih prava glede naknade za rukovodeću funkciju razmjerno stvarnom razdoblju plaćanja doprinosa u odnosu na puni radni vijek dužnosnika;
            
         
               —
            
            
               poništiti pobijanu odluku, u dijelu u kojem ograničava tužiteljeva mirovinska prava glede naknade za rukovodeću funkciju razmjerno razdoblju uplaćivanja doprinosa u odnosu na broj godina mirovinskog staža u punom radnom vijeku dužnosnika Unije;
            
         
               —
            
            
               naložiti Komisiji plaćanje tužitelju starosne mirovine na koju ima pravo, uz odbitak stvarno isplaćene mirovine, uvećano za zatezne kamate izračunate po stopi ESB-a za tekuće transakcije uvećane za dva postotna boda;
            
         
               —
            
            
               naložiti Komisiji snošenje troškova.